Mikha Tambayong

Maudy Mikha Maria Tambayong (lahèr 15 Sèptèmber 1994) panèka pamerran, moḍèl, bân panyanyi Inḍonèsia. Salèrana amulaè karirra ḍâri moḍèling kalabân ḍhâḍḍhi finalis è pèlèyan Gadis Sampul taon 2008.

 Ka'oḍi'ân Awwâl 
Mikha panèka ana' nongghâl dâri Michael Tambayong bân Deva Tambayong. Salèrana panèka pânakan dâri panyanyi Harvey Malaiholo, sè aropa'aghi kaka' kandung dâri èbhuna.https://www.inilah.com/maudy-mikha-maria-tambayong. inilah.com. Èaksès 2026-01-15.

 Karir 
Mikha ngawwâlè karirra kalabân noro' pèlèyan GADIS Sampul è taon 2008. Awwâl èktingnga èngghi panèka mènangka Tasya sè aropa'aghi tokoh otama è sèrial tivi Kepompong.

Sataon sa'ellana, salèrana èpatabâr ka'angghuy bâḍâ è ḍhunnya musik. Singgel partama sè èrilis èngghi panèka "Cinta Pertama" sè aropa'aghi album lagu tèma Kepompong.

È bulân Mèi 2010, Mikha arilis album studio partamana sè abhul-ombhul Bekas Pacar kalabân bhul-ombhul lagu sè paḍâ akaḍhi bhul-ombhul albumma kasebbhut, tor ḍhâḍḍhi lagu tèma sèrial Kapten Kompleks.

Taon 2011, Mikha aperran ḍhâḍḍhi ḍuwâ tokoh otama sè anyama Nada bân Cinta ḍâlem sèrial tivi Nada Cinta sè manaè' nyamana. Sa'ampona ghâpanèka, salèrana ollè perran mènangka Tasya ḍâlem sèrial tivi Aishiteru.

È taon 2012, Mikha aperran mènangka Larasati ḍâlem filem partamana sè abhul-ombhul Fallin' in Love, kalabân album lagu tèma sè ènyanyi'aghi sareng Mikha dhibi'.

È taon 2013, salèrana aperran ḍâlem sèrial Kinara. Paḍâ sareng sèrial bân filem-filem sabelunna, album lagu tèma è sèrial ghâpanèka jhughân ènyanyi'aghi sareng Mikha. È taon sè paḍâ, Mikha aperran ḍhâḍḍhi mènangka Mikha ḍhibi' è sèrial Putri Nomer Satu.

È taon 2014, Mikha abintangè sèrial tivi polè, èngghi panèka Siti Bling-Bling. Salèrana ollè perran mènangka Bling-Bling, èngghi panèka panyanyi pop sè kalonta sè nyamar ḍhâḍḍhi orèng binè' lugu anyama Siti.

 Sombher